Opvoerings Archives - Vrystaat
Met Die Reënboogmaker keer Nico Luwes terug na die era van die plaasroman, maar nou verrassend vars en in 'n splinternuwe baadjie. Oop, eerlik, toeganklik, verkennend en sonder enige pretensie. Hy span sy doek wyd op die terreine van die kampuswêreld waar die professor en student bevrydend en verrykend kommunikeer; die misterie van die Oewerkonyn of Doekvoetjie en die ongemaklike ontwaking van 'n eerste liefde wat nie sy woorde kan vind nie. Luwes en Hennie van Coller gesels oor Die Reënboogmaker, asook oor sy ander roman, Destiny. Kom neem saam deel!
19 Jan 0:00
Hennie van Coller
Kyk dit hier
13 Nov 18:30 13 Nov 20:00
Die Charl du Plessis Trio speel oorspronklike tango's en verwerkings deur Charl du Plessis (pianis). Sy triovennote is Werner Spies (baskitaar en kontrabas) en Peter Auret (tromme).
Variation in Beauty | Beauty in Variation
13 Nov 14:30 13 Nov 16:30
Nina Schumann lewer 'n solo-klavieruitvoering met werke van Bach/ Busoni, Mendelssohn, Medtner en Rachmaninoff.
Madame Pylinska en die geheim van Chopin
13 Nov 10:30 13 Nov 12:30
'n Toneelstuk met musiek. Naòmi Morgan het die outobiografiese verhaal van Éric-Emmanuel Schmitt uit Frans na Afrikaans vertaal. Dit handel oor Schmitt, wat benewens skrywer ook 'n bekwame pianis is, se klavierlesse by die eksentrieke Pylinska. Chris van Niekerk is die verteller en Eugène Joubert die pianis wat werke van Chopin, asook Liszt, uitvoer.
12 Nov 13:00 12 Nov 19:30
Musiek wat lug, vuur, water en grond verteenwoordig deur die trio Danré Strydom (klarinet), Anmari van der Westhuizen (tjello) en Anneke Lamont(klavier). Dit word aangevul met foto's en nuus berigte oor onlangse natuur gebeure gelees deur die aktrise Ilne Fourie.
Teresa de Wit (mezzosopraan) en Lesley-Ann Mathews (klavier)
Die twee musici het die program saamgestel uit liedere wat hulle die naaste aan die hart lê en is van onder andere Brahms, Dvorak, Benjamin Britten en Satie.
11 Nov 18:00 11 Nov 20:00
Linelle Wimbles (sopraan), Aukse Trinkunas (mezzosopraan), Paul Ferreira, Eugène Joubert (klavier)
Dié program van liedere deur Spaanse komponiste weerspieël die Spaanse kultuur en temperament en word deur die klavierduo begelei.
Maandelikse Aanlyn Gesprekke
VSKG sal maandeliks aanlyn gesprekke aanbied met 'n verskeidenheid onderwerpe oor hoe kuns kan bydra tot die genesing van generasie trauma, witleuens wat in ons geskiedenisboeke vertel is, geweld tussen intieme maats, eerste nasies en inheemse erfenis, asook die PTSV-kultuur in Suid-Afrika. Hierdie gesprekke sal ons help om maniere te vind om hierdie ruimtes te navigeer en ons toelaat om meer effektief te weet hoe om met mediasie te begin om geselekteerde gemeenskappe by te staan.
Die VSKG-program stel jaarliks nuusbriewe saam vir die praktisering van kuns en gesondheid in Suid-Afrika. Hierdie nuusbrief dien as 'n platform vir kunstenaars, praktisyns, navorsers, skrywers en organisasies wie se aktiwiteite in die kunste en gesondheid oorveuel. Die nuusbrief publiseer ook interessante inhoud oor aktiwiteite soos interaksie met gesondheidgemeenskappe, beveel gesonde welstand aan of betrek gehore direk by vraagstukke oor die ontwikkeling van narratiewe oor gemeenskapsgesondheid.
Die nuusbrief spreek die noodsaaklikheid van skakels tussen die afgebroke kuns- en gesondheidpraktyke in Suid-Afrika aan sodat die praktyk kan groei en gehore daarmee en met mekaar in voeling kan kom. Hiermee beoog ons ook om eienaarskap in die kuns- en in die gesondheidsektor te bevorder, die weg te baan vir samewerking en kollektief die vlak van diskoers oor plaaslike kuns en gesondheid te verhoog.
Om artikels en gedigte in te dien, e-pos bydraes asseblief na rea@vrystaatkunstefees.co.za. Die sluitingsdatum vir bydraes vir die 2021-nuusbrief is 30 September 2021.
'n Virtuele uitstalling
Ons Perspektief is 'n samewerking tussen die Nederlandse kuns/hip- hop-kollektief Brother Till en verskeie Afrika rymkletskunstenaars. Hulle vermeng musikale style en agtergronde om werk te skep wat nie net musiekale genres nie, maar ook grense tussen dissiplines, lande en kulture, transendeer. Vir die Vrystaat Kunstefees het Brother Till 'n virtuele gallery gekurateer wat die kyker deur die diverse werk van dié kunsprojek begelei. 'n Retrospektiewe uitstalling.
9 Okt 9:29
BrotherTill, HemelBesem, Yoma, die Hooflig, Broederbond (Breimasjien & Jah Logo), Jodas, Frazer Barry (Tribal Echo), Oxijin, Churchil Naude, Stef Bos (NL), Lee-Ursus Alexander, Roots Rising (NL), NESS (NL)
Hip-hop,Rymklets, Gesproke woord, Elektroniese musiek, Videokuns, Uitvoerende kuns, Dokumentêr
+- 60 min
Minikatalogus met afdrukke
Platfontein is die tuiste van die !Xun- en Khwe-mense, eerste-nasies-inwoners van Suider-Afrika. Vrystaat Kuns en Gesondheid (VSKG) het 'n drukprojek vir die jeug inisieer in vennootskap met die William Humphreys Kunsgalery en die Isibindi Jeugsentrum. Gedurende die projek het jong kunstenaars in gesprek getree met die ouer en bejaarde inwoners. Hulle het van die stories wat al vir generasies oorgedra is in die oratoriese tradisie van die !Xun en Khwe, met die jongelinge gedeel. Die projek het jong kunstenaars toegelaat om as agente tussen die generasies in hul gemeenskap op te tree op 'n manier wat hul ryk kulturele erfenis gestand doen. Die kunswerke het die produk geword van 'n gemeenskapskuns- en kulturele-ontwikkelingsproses wat gemeenskapstrots en kulturele bemiddeling onder die deelnemende kunstenaars laat posvat het. Vir die jeug hier moet tradisionele folklore meeding met meesternarratiewe wat vreemd aan hulle is. Vir baie van die jong projekdeelnemers was dit die eerste keer dat hulle die stories wat hierdie kunswerke oordra, gehoor het. Nou is die tradisionele stories van die !Xun en Khwe eerste nasies visueel in hierdie portfolio saamgevat.
Jong kunstenaars van Platfontein het die drukwerke gemaak as deel van die generasie-kohesieprojek wat die oordrag van kulturele narratiewe van die ouer na die jonger generasies fasiliteer. In die laaste kwartaal van 2019 het die Platfontein Drukprojek 'n gans nuwe versameling werke opgelewer met die ondersteuning van ons vennote op die grond en met bykomende hulp van die Nasionale Erfenisraad. As gevolg van die beperkinge van die pandemie is ons interaktiewe gemeenskapskunsuitstalling in 2020 gekanselleer en is 'n virtuele kunsgalery geskep wat deel van die wêreldbekende Ars Electronica-fees geword het. Die werk, getiteld Ons Kom Vanaf Ons Stories, is 'n driedimensionele virtuele ruimte in die Mozilla Hub en was die produk van die !Xun en Khwe eerste nasies se gemeenskapskuns- en kulturele-ontwikkelingsproses. Hierdie projek het deelnemende kunstenaars gehelp om gemeenskapstrots en kulturele eienaarskap vir hulself toe te eien. Vir baie van die deelnemers aan die projek was dit die eerste keer dat hulle blootgestel is aan die stories wat hierdie kunswerke oordra. In 2021 gaan VSKG 'n minikatalogus publiseer van al die drukwerke en sommige van die stories wat vasgevang is in die drukwerke.
Tentoonstellings by Oliewenhuis-kunsmuseum gedurende die Vrystaat Kunstefees
Museumtye: Ma – Vr: 09:00 – 17:00; Sa – So: 09:00 – 16:00 (afhangend van vlak van inperking / depending on lockdown level)
New Breed Art Kunskompetisie
Opening: Dinsdag, 5 Oktober, 18:00
Kay Fourie. Scrapyard (2019). Houtskool op Academia.
Bongani Tshabalala. Deeper into the Soul (2019). Foto.
Datum: 5 Oktober – 14 November 2021
Plek: Hoofgebou, Oliewenhuis-kunsmuseum
Phatshoane Henney Prokureurs, in samewerking met Oliewenhuis-kunsmuseum, die Art Bank of South Africa en die Free State Art Collective, nooi jaarliks opkomende kunstenaars van die Vrystaat om in te skryf vir die New Breed Art Kunskompetisie met die doel om hierdie kunstenaars aan te moedig om na vore te tree en moontlik as 'n "new breed"-kunstenaar ontdek te word. Die uitstalling van die finaliste se werke sal vanaf Dinsdag 5 Oktober 2021 vertoon word.
U word ook uitgenooi om vir u gunsteling-kunstenaars te stem om hierdie jaar se Public Choice Award te wen, deur middel van die kompetisie se amptelike webtuiste, www.newbreedart.co.za.
Āvāhana – Invocation
'n solo-uitstalling deur Amita Makan
Kurator: Dr. Bongani Mkhonza
Opening: Dinsdag, 5 Oktober 2021, 19:00
Āvāhana-Invocation is 'n reisende solo-uitstalling deur Suid-Afrikaans-gebore kunstenaar, Amita Makan. Makan se lapkonstruksies met borduurwerk en collage geniet internasionaal erkenning. Sy besiel haar werk met identiteit, herinnering en geskiedenis deur van eertydse sari's gebruik te maak en voel intuïtief die kontemporêre aan deur gevonde materiale te integreer – die detritus van plastiek wat ons omgewing vervuil en ons uitdrukkings van versorging besoedel.Makan begin met 'n selfportret waaruit stralende kanale die worstelende oorlewing van die natuur, waarvan ons so afhanklik is, verken. Op hierdie wyse beklemtoon Makan haar rol binne 'n toenemend ernstige kulturele reaksie op kapitalisties-gedrewe omgewingschaos – hier neem dit die vorm van 'n gebed aan om die balans en harmonie van 'n gebroke aarde te restoureer. In 'n opstel wat die uitstalling vergesel, skryf kunshistorikus Hélène Tissières: "Om die natuur as kuns weer te gee bevraagteken die … oorheersing van die natuur wat stelselmatig lei tot die verdwyning van duisende spesies, die onderbreking van die voedselketting, die ontwrigting van die regulering van die ekosisteem."
Amita Makan. Snow Protea I (2017). Borduurwerk met metaal-, nylon- en poliëstergaring, sintetiese linte, krale, Swarovski-kristalle, eertydse sari's en sequins op tulle, 130 x 92 x 6cm.
Amita Makan. Vasant III (2017). Borduurwerk met satyn en viskose garing, hergebruikte plastiekverpakking op sy organza, 83 x 120 x 3cm.
Amita Makan. Ubuntu Baobab I (2019). Borduurwerk met eertydse saris, sequins, kralewerk met metaal en viskosegaring op sy organza, 270 x 114cm.
Hoe klink ONS
'n Poëtiese, beeldryke en simfoniese gesprek tussen vier kunstenaars en twee stede: Kaapstad en Zwolle.
Oktober 2020 – tydens die Corona-krisis – werk die Nederlandse kunstenaarsduo, BotherTill en filmmaker Jonathan Sipkema, saam met die Suid-Afrikaanse woordkunstenaar Jitsvinger en filmmaker Lindsey Appolis aan 'n unieke projek. In hierdie filmprojek gaan soek hulle nuwe maniere om mekaar via digitale kanale te leer ken. Hulle het gewerk vanuit die vertrekpunt: Luister is kyk, en kyk is luister. "Hoe klink stromende water vir jou? Watter lied sing die voëls in die aand? Watter geluid sit onder jou vel?" In hierdie 72-uur-lange filmprojek leer vier kunstenaars mekaar ken deur die klanke van hul huise te verwoord en die poësie van die stad uit te beeld.
Die filmprojek val binne die internasionale samewerkingsprojek ONS Perspektief.
Peter van Til – BrotherTill, Jitsvinger (Quintin Goliath)
Municipality Zwolle (NL), BrotherTill Foundation
Afrikaans – Nederlands
Mathijs van Til
Video: Jonathan Sipkema, Lindsey Appolis Audio Post production: Tonny Nobel Color Grading: Wieger Steenhuis
Gif / Poison / Ityhefu
Die storie is eenvoudig, die gevolge nie. Ná jare ontmoet 'n man en vrou mekaar weer by hul kind se graf, maar hulle is ander mense – hy het aanbeweeg, sy nie. Hulle het 'n kind verloor, toe hulleself, toe mekaar. Hoe nou? Hierdie vertoning is opgeneem tydens die 2017 Vrystaat Kunstefees.
Atandwa Kani, Tinarie Van Wyk Loots
NATi, Vrystaat Kunstefees, De Koningkrijk der Nederlande
Afr, Eng, isiXhosa
Mahlodi Kenny Rakotsoane
Guy de Lancey, Michael Garbett
Pauline Gutter & Jacques Fuller
Die Vrystaatse kunstenaars Pauline Gutter en Jacques Fuller span hul kragte en talente saam vir 'n visuele kunsuitstalling by die Monte Bello-landgoed op 15 en 16 Oktober 2021. Gutter en Fuller, wat saam meer as sestig jaar se ondervinding as visuele kunstenaars het, stal twee dae lank 'n versameling van hul onlangse werk by dié skilderagtige en moderne landgoed uit, waar kykers hulle kan regmaak vir 'n viering van tegniese uitnemendheid in skilderkuns, geelkoperbeeldhouwerk, houtskooltekenwerk en litografie.
Pauline Gutter se werk fokus op kwessies van mag en grond, en die onstabiliteit en wisselvalligheid van die landbousektor. Kykers word weggevoer na 'n skynwerklikheid wat hulle uitdaag om die konflik tussen grond en masjinerie en tussen die mens en tegnologie te ondersoek, dikwels met die bul as metafoor vir 'n menslike geldeenheid, vir krag en vir die oordrag van die landskap se inherente energie. Hierdie uitstalling is Pauline se eerste in die Vrystaat sedert haar solo-uitstalling, Purgatorium, in 2016.
Jacques Fuller se werk handhaaf 'n fyn balans tussen satire en kommentaar oor kontemporêre politieke kwessies. Jacques gebruik die buitengewoon moeilike medium van getemperde geelkoperbeeldhouwerk om die kyker in te lok, en sy besondere beeldhouwerke blaas lewe in die kragtige kontras tussen erns en tong-in-die-kies humor. Met hierdie uitstalling demonstreer Jacques vier dekades se ondervinding in die smee van geelkoperbeeldhouwerk, en stel hy sy ongelooflike beheer van 'n onversetlike medium – metaal – ten toon.
Die samekoms van dié twee kunstenaars in een spasie is 'n sonderlinge eer in die Vrystaat – sluit by hulle aan vir twee dae van kreatiewe toordery in hierdie voortreflike ruimte.
Die geleentheid vind by die Monte Bello-landgoed plaas op 15 Oktober van 18:00 tot 22:00 en weer op 16 Oktober 2021 van 10:00 tot 22:00.
Om jou bywoning te bevestig, kontak asseblief Monte Bello se geleentheidskoördineerder, Jeanne-Mari van den Berg, by jeannemari@montebelloestate.co.za.
Die uil in die ysbos
Gracie-Jane Coetzee se eerste kleinkind gee kort voordat die president die eerste inperking aankondig sy eerste asemteug. Dié twee-en-vyftigjarige skrywer en illustreerder is nie juis 'n konvensionele ouma nie. Sy verkies die geselskap van Sad Sack, haar getroue ou Bassethond, bo enige ander verhouding in haar lewe. Saans wanneer die PTSV haar tussen die mure van haar huis rondjaag, dokter sy graag die obsessiewe simptome met 'n paar glasies wyn. Gracie wil graag deel wees van haar kleinseun se lewe, maar eers moet sy die gebroke vertrouensband met haar seun, JJ, herstel.
27 Okt 17:30
Met unieke toegang tot en skerpsinnige insigte, skets Tony Leon 'n beeld van die huidige Suid-Afrika en die te wagte toekoms, gebaseer op sy breë politieke betrokkenheid by sleutelrolspelers. Sy intieme beskouing van Suid-Afrikaanse presidente en hul geskiedenis-makende bydraes, besin oor 'n land en planeet in omwenteling. Leon bied ook 'n blik op die magstryde binne die amptelike opposisieparty, wat in 2019 die vertrek van sy eerste swart leier gesien het. Daar is alle rede om bekommerd te wees oor die toekoms van Suid-Afrika, maar Leon bepleit hoop.
In die stormagtige jare voor en tydens die Groot Trek raak drie vroue se lewe vervleg in 'n stryd om voortbestaan. Katrien en haar man, Stefaans, wou 'n lewe op die Oosgrens maak, maar na teëspoed hulle tref, trek hulle na die binneland. Dina, 'n slavin, trek saam, haar liefde vir Stefaans 'n geheim wat sy ten alle koste bewaak. Thabisa is ook deel van Katrien se kring. Wanneer Stefaans by Piet Retief se noodlottige afvaardiging aansluit, onthou sy opnuut die onreg wat Shaka haar familie aangedoen het.
24 Nov 17:30
Hans bars die bioborrel
Dis 2020, en Huis Madeliefie betree die grendeltyd, gewapen met kilogramme seep. Vasie weet nie hoe hy gaan oorleef sonder 'n sopie nie, Skoorsteen Pelser is diep beswaard oor die tabakverbod, en die beheerraad se summiere inperking, wat sommer nog voor Vlak 5 'n aanvang neem, en sy drakoniese reëls stuit Hans lynreg teen die bors. Maar wat, Hans en sy trawante is mos óú vryheidstryders. Hulle gaan oor tot lydelike verset in die vorm van pynappelbier en reddingsbesoeke aan Covid-siekes.
1 Des 17:30
Kurator: Miné Kleynhans en Teboho Mokhothu
Datum: Virtuele uitstalling opening 4 Oktober 2021
"ver van 'n deursigtige venster in die data binne 'n rekenaar, bring die koppelvlak sterk boodskappe van sy eie daarmee saam. watter soort?"
Virtuele kunswerke en aanlyn kunsbesigtiging is al vir 'n geruime tyd algemeen, tog het die situasie rondom Covid-19 'n geëskaleerde migrasie na die virtuele ruimte genoodsaak. Ons ervaar kuns deur galery-webtuistes, virtuele uitstallings, aanlynkunsskoue en sosiale media. Die uitstalling Interface bied 'n seleksie van kunstenaars wat worstel met die konsep van "interfacing" as 'n ontmoetingspunt tussen tegnologie en verbruiker, kuns en gehore – of stellig, in sommige denke, die afwesigheid van "ontmoeting".
Die uitstalling sal op 'n toegewyde webdomein vertoon word, gevolg deur 'n fisieke uitstalling in 2022 en sal die uitruil en teenstrydigheid tussen hierdie ruimtes wat "inter" is, ondersoek.
Allen Laing. Cellphone Holder (2020). Koorsboom en Kiaathout.
Lesego Motsiri. Roses of the City (2021). Digitale kunswerk / afdruk op Albond-metaal.
Lyrene Kuhn Botma. Quick Response (2021). Digitale skets met skandeerbare QR-kode op foto-flenters.
LAND/MINE: AANDADIGE GEOGRAFIE
Jeannette Unite. MINING THE ARTIST'S PAINTBOX (1992 – verder). Segment van verpersoonlikte periodieke tabel met elemente versamel tydens die kunstenaar se reise.
Sedert haar verblyf in die 1990's op die alluviale diamantmyne aan Afrika se weskus, fokus Jeannette Unite op Afrika se omstrede mineraalgeskiedenis en die wyse waarop die mens die aarde uitbuit. Haar artistieke, argivaliese navorsing en navorsing op voetsoolvlak spreek die vraag aan waarom die aarde van belang is, asook die verhouding wat die mens met minerale en die aarde histories het. Die resultaat hiervan is 'n hoogs persoonlike liggaam van werk waaruit haar staafkode, geo-naatmineraalskilderye as 'n omstrede ertsaar in die LAND/MINE-uitstalling geïnstalleer sal word.Die materiële eienskappe van haar werke is self buitengewoon: die kunstenaar herwin detritus-oorskiet van industriëleterreine en gebruik dit as die kleur en pigment in haar tekeninge en skilderye. Sy werk ook saam met geo-chemici, verf-chemici en keramiekkunstenaars om haar eie verf- en pastelresepte te ontwikkel. Haar palet, georganiseer in 'n unieke periodieke tabel, bestaan uit flesse gevul met ontginde materie; beide die kosbare erts wat in die industrie gebruik word en dié in slykdamme en mynhope wat sy op haar reise na afgeleë ontginningsgebiede in 32 lande versamel het. Unite se direkte gebruik van ontginde materiaal onderskryf haar navorsingsgebaseerde kunspraktyk wat talm op die voortgesette rol van die mynwese in die (her)produsering van koloniale magsverhoudings.
Datum: 12 Oktober – 12 November 2021
Plek: Johannes Stegmann Kunsgalery, UFS
Weens Covid-19 is toegang tot die Bloemfontein kampus beperk tot permithouers.
Tyd: 9:00 – 16:00
Vreesfees saam met Nic en CW
Wat is die verskil tussen riller- en gruwelfilms? As jy hierdie vraag al gevra het, of selfs net wil weet waarom dié genre films so populêr is, is Vreesfees die program vir jou. 'n Gemaklike kletsprogram wat indiepte kyk na die genre van riller en gruwel en hoe hierdie fliektipe deesdae besig is om in teaters vlam te vat. In ses 10-minute-lange episodes neem twee ervare akteurs en kunstenaars met jarelange ervaring in gruwelteater jou op 'n ontdekkingsreis na die wêreld van die makabere.
26 Okt 20:00
Kletsprogram, Gruwel, Riller
CW Laten, Nic Beukes
R10 per episode
10-min episodes (60 min Totaal)
Elzabé hou konsert
Elzabé Zietsman hou 'n kuierkonsert met kuns van die bekende Vrystaat kunstenaars Pauline Gutter en Jacques Fuller as 'n bonus. Dié dubbeldoor kunservaring vind plaas op die Monte Bello-landgoed net buite Bloemfontein. Kom kuier, kabaret en kyk kuns, alles in een.
16 Okt 18:00
Antropologiestudent, Sebabatso, kry 'n kultuurskok wanneer sy 'n werkstuk oor die LGBTQIA+ gemeenskap moet doen. Terwyl sy daaraan werk, maak sy vriende in dié gemeenskap op kampus en raak sy betrokke by kampuspolitiek. Wanneer sy aan 'n protesaksie teen die optrede van die studentedekaan deelneem, ontdek sy dat daar individue is wat aan beide die LGBTQIA+ en die gestremde gemeenskappe behoort.
24 Okt 18:00
Molebogeng Sekoena, Nthabiseng Mafata, Moleboheng Morakabi en Mamorena Leeuw
English, Sesotho en Afrikaans
Choreograaf: Sifiso Mhlambi
Lank voor Jack Parrow en Fokofpolisiekar, was Porselynnkas 'n meer poëtiese of teatrale weergawe van die Voëlvry beweging. Porselynnkas is verban deur plaaslike radiostasies en die kerk het hulle gehaat. Ten spyte van al die teenstand, het die groep steeds 34 poetry happenings gedoen, 21 digbundels die lig laat sien, musiek opgevoer, 'n radio-drama uitgesaai en anargie in die teater tussen 1996 en 1999 gesaai. Die teaterwêreld het middel 1990's 'n swartskaap nodig gehad en dit in Porselynnkas gevind, een van die eerste performance poetry groepe in die land.
23 Okt 18:00
Toast Coetzer, Gert Vlok Nel, Asha Zero, Deborah Steinmair, Matthew Kalil, Sjaka S Septembir, en ander
Dokumentêr, Avant garde, Komedie
2-16, L, N, D
Afrikaans met Engelse onderskrifte
Charlotte het onlangs na Hong Kong verhuis om 'n nuwe begin te maak. Ná sy 'n jaar lank by 'n skool gewerk het, en met die druk van Covid-19, begin haar leefstyl as partytjiedier sy tol eis. Haar kollegas van die werk beplan, met die hulp van guru Josh Zhen, 'n ingryping in haar lewe – via 'n zoom oproep.
25 Okt 18:00
Chloe Grimmett, Sarah Wun, Shafin Azim, Amy Percival, Eugene Hsiang
PG, L, M
Davina Carrete, Chloe Grimmett, Sarah Wun, Shafin Azim, Amy Percival, Eugene Hsiang
"Dis tog eenvoudig? Ons gaan 'n boek soek wat verdwyn het." Wat begin het as 'n eenvoudige uitdaging ontketen 'n worsteling met depressie, selfmoord en ook met daai monster "kreatiwiteit". Tien jaar na die bekendstelling van die Porselynnkas dokumentêr, besluit skrywer Sjaka Septembir en filmmaker Matthew Kalil om dit te vier met die maak van 'n nuwe dokumentêr. Dié keer is die doel om die punkroman wat Sjaka in die 90's geskryf het en waarvan net driehonderd kopieë gedruk is, op te spoor. Die soektog neem beide van hulle terug na dele van hul eie geskiedenis wat hulle moontlik liewers sou wou vergeet het.
26 Nov 18:00
Toast Coetzer, Matthew Kalil, Sjaka S Septembir, en ander
2-16, L, D
Afrikaans en Engels
'n Koningin wat desperaat is om haar huwelik te red, word in die proses deur die duiwel verlei om met hom te dans. Terwyl sy in niemandsland vasgevang is, wend sy wanhopig pogings aan om vrede te vind vir haar en haar dogter, wat die prys betaal. Hierdie vertoning is 'n beeldskone, visueel-stimulerende werk deur sewe van die beste Vrystaatse kunstenaars, elkeen met 'n unieke talent.
15 Okt 18:00
Jane Mpholo, Mannini Nkata, Amanda Khumalo, John Paka, Boitumelo Mohutsioa, Nonkosi Sokoyi, Boitumelo Mkhondo
Teater, Drama, Musiekteater, Tragedie
Die Nasionale Kunsteraad (NAC), PACOFS
13, PG, M
Beauty Mlokoti, Keneilwe Jaase
Choreograaf: Lebohang Moroe
22 Okt 14:00
Tonny Nobel (Audio Post production); Wieger Steenhuis (Color Grading)
Audio Post Production: Tonny Nobel
Video: Jonathan Sipkema , Lindsey Appolis
Geskep deur Louise Westerhout en Roxanne de Freitas
In 'n post-humanistiese landskap poog twee femmes, wat die Patriargale Apokalips oorleef het, om die kuur te vind vir geslagsgebaseerde geweld. Hul eksperimentele navorsingsmetodologie neem ons tot by die rant van bekende wetenskaplike paradigmas. Sal hul werk 'n toekoms kan verseker waarin ons immuun teen geweld is? Of sal hulle gesaboteer word deur die hoogs-aansteeklike bedreiging, PTSV?
Waarskuwing: beskrywings van seksuele aanranding. Geen traumaporno nie …
Ons is twee vroue wat seksuele aanranding oorleef het. Ons groet jou hartlik vanuit die interwebs. Dit is ons verhaal van oorlewing. Dit is ook 'n verhaal vir die wat oorleef. Ons nooi jou uit om soveel tyd en spasie in te neem as wat jy hier nodig het.
As jy ook geïnspireer en gereed is om u anonieme verhaal te deel, het ons 'n Instagram -bladsy spesiaal vir jou opgestel: @sexualassaultartssa
Louise Westerhout, Roxanne de Freitas
Spekulerende fiksie kortfilm, Aktivisties, Kreatiewe dokumentêr
The Live Art Arcade, Nasionale Kunsteraad (NAC)
18, M. Snellerwaarskuwing: besprekings oor geslagsgebaseerde geweld en seksuele mishandeling
Roxanne de Freitas (Videoredigering)
Roxanne de Freitas
'n Visueel-aangrypende ontdekkingstog oor die verhouding tussen 'n vrou en die element water. Haar liefde-haat verhouding met die element word verken soos haar reis ontvou. Met bekroonde regisseur Patrick T. Peni (tans die redigeerder by Ferguson Films) aan die stuur, maak hierdie projek gebruik van die gesproke woord, visuele elemente, klank en beeldspraak. Dit sal die gehoorlede sprakeloos laat.
20 Okt 18:00
Jane Mpholo, Ondersteunende akteur
PENM Productions, The Mehlaoes, Linah Mpholo, Selloane Keketsi, Keabetswe Motlhale, Keneilwe Jaase, J.J. Dirks-Korkee, Faheeza Rangunwala, Werner Shiraz Morris
13, PG, L,M
Patrick T. Peni
Blomme vir Jupiter
Valie, die nors nar, is moeg daarvoor om alleen deur die lewe te gaan. Eensaamheid is nou al byna sy tweede naam. Op 'n dag besluit hy om 'n bus te neem na Die Einde van die Aarde, maar die Noodlot het 'n ander plan om hom van sy eensaamheid te genees. Hy ontmoet vir Mollie, die joviale nar, en saam ontdek hulle die onmoontlike — Jupiter het op die aarde neergeval!
14 Okt 9:00
Andrico Goosen, Liese Kuhn
Teater vir jong gehore, Hansworsery
Die Nasionale Kunsteraad (NAC)
Oorspronklike musiek deur Naledi Majola
Sjaka S. Septembir
18 min 09 s
Barulho D'água (Noise in the Water)
Barulho D'água (Noise in the Water) vertel die tragiese verhaal van duisende vlugtelinge wat meetsal in die Mediterreense See omgekom het nie: Die oorlewendes is net 'n handjievol, soos die skaam Tunisiese immigrant wat nie oogkontak kan maak wanneer sy die drama rondom haar en ander se oorlewingstryd in die stormagtige see weergee nie. Die skrywer bly getrou aan dit wat hy gehoor en gesien het in die dorpie Mazara del Vallo aan die voet van San Vito Onlus, 'n Italiaanse kusdorpie wat reik na die Afrika-kus.
19 Okt 18:00
Alexandre Rodrigues, Fábio Mráz, Vençam Guigui, Rosa Freitas
Dokumentêr, Multimedia stuk
Portugees met onderskrifte in Engels
Alexandre Ferraz (Video)
Teo Ponciano (Video)
BETEWU is reflektiewe teaterwerk wat volg op deeglike navorsing oor die gevolge van Covid-19. Dit ondersoek kunssinnige mans se geestesgesondheid: Wat doen mans wat skryf, regisseer en toneelspeel wanneer hulle nie op die verhoog is nie? "Monna ke Nku ha lle" is oeroue wysheid. Dit moedig mans aan om te huil, maar in die gemeenskap se oë is dit nie manlik nie, "ha re tlo lla le basadi". Wanneer mans nie meer in die middel van die kraal uiting kan gee aan hul frustrasie nie, raak hulle verward en kry die oeroue gesegde weer betekenis: "Qcina ndoda … monna ha lle o nka qeto. Ho lla ha ho thuse."
27 Okt 18:00
Lungelo Mthembu, Thando Nonkelela
Engels, Sotho, Tsonga
Katlego Majorobela, Khauhelo Maikhi
Aku vang 'n ster
'n Spanningsdrama wat afspeel in die onherbergsame Noord-Kaap waarin huweliksontrou, moord en selfsug voorop staan. Aku is 'n sonderlinge karakter en 'n mengsel van San-Griekwa-Blank. Die maan is sy ma, die sterre sy ligte en hy ry op 'n riethings. Hy tel 'n sterdiamant op en gierigheid dryf die dramatiese gebeure. Paul Boekkooi sê in Beeld dit is "Aku se aardse maar poëtiese taalgebruik wat aan die karakter en die stuk sy bekoring gee. Aku plaat die edele koningstaal van die primitiewe jagter as kind van die veld teenoor die statiese kleinburgerlikheid."
18 Okt 18:00
Jefferson J. Dirks-Korkee, Peter Taljaard, Dion van Niekerk, Michelle Joubert, Hilletje Bashew-Muller
Ruimte en plek in die letterkunde
Is ruimte en plek identiese begrippe in die letterkunde of is "plek" 'n soort spesifieke ruimte? Is daar enige verbande tussen bepaalde vorme van skryfwerk en die ruimtes daarin? Op watter wyses kan ruimtes beskryf word in 'n literêre werk? Wat beteken ruimte/plek vir die skrywers wat aan hierdie gesprek deelneem en wat elkeen in verskillende (sub-)genres werk: romans; kortverhale; dramas; poësie? Hoe werk die beskrywing van ruimte/plek juis in hierdie verskillende (sub-)genres?
13 Okt 17:30
Madre Marais, Nico Luwes, Francois Smith, Gilbert Gibson
As joernalis en nuusleser het Freek Robinson Suid-Afrika se grootste nuusgebeure van die afgelope 45 jaar eerstehands ervaar. In dié memoir deel hy dit wat hy agter die skerms beleef het. Hy vertel hoe hy vir sy lewe uit Soweto moes vlug en van geheime ontmoetings met Thabo Mbeki in Londen. Hy het selfs vir Laurika Rauch lirieke geskryf. Dié boek gee 'n besonderse blik op die mees opspraakwekkende gebeure in die land se onlangse geskiedenis.
Skuilname en byname in die literatuur
In die letterkunde word skuilname dikwels deur bekende skrywers gebruik. Dit hou soms verband met hul werk (Boerneef en die landelike lewe; Kleinboer en sy lappie grond in Yeoville), soms is dit blote afkortings (M.E.R. vir M.E. Rothman); soms is dit 'n doelbewuste mistifikasie (Lodewyk G. du Plessis; Kees Konyn). Maar dit kan ook 'n vorm van selfrepresentasie wees. Byname is iets anders: dit is name wat aan iemand gegee word en kan tiperend wees en geld meestal in letterkundige werke (Oumappie-Slagkraal; Sitman) óf dikwels ook beledigend. Naas 'n suiwer taalkundige beskrywing gaan die deelnemers koppe bymekaar sit oor die funksie van skuil- en byname en meer vertel oor interessante voorbeelde.
20 Okt 17:30
Angelique van Niekerk, Nico Luwes
HOUSE IN PLAY (CASA EM JOGO) / Playgrounds Por Todo lado! (Everywhere)
HOUSE IN PLAY is 'n interaktiewe, aanlyn Zoom-ervaring vir kinders tussen 4 en 8 (en hul ouers) met Ieltxu Ortueta wat die gehoor aanmoedig om die huis te herontdek as 'n speelplek – 'n genotvolle, interaktiewe speeltyd vir die hele gesin. Die doel is om 'n gemeenskap van bouers, skeppers en kunstenaars uit die gehoor te vorm, oud en jonk, en speelgronde te skep waarin ontwerp, gebou en ontdek word. HOUSE IN PLAY / Playgrounds wil, ongeag ouderdom, taal en kulturele agtergrond of sosiale klas, mense leer hoe kuns, spel en kreatiwiteit ons aan mekaar kan verbind.
30 Okt 15:00 13 Nov 15:00
Teater vir jong gehore, Interaktiewe aanlyn ervaring
Artefactos Bascos & KAPILAR! Residency Hürth
Kinders (4 – 8) en hul ouers baie welkom!
Ieltxu Ortueta (Artefactos Bascos), Erwin Maas (Co-created)
What's in a Name? Dressing as my hero
Die hele skool is baie opgewonde, al die kinders kan soos hul gunsteling held aantrek. Bennie is deurmekaar. Hy wil soos sy gunsteling Mejuffrou SA-deelnemer aantrek.
Hierdie storie gaan oor wie jy wil wees: 'n Blom is steeds 'n blom, al het hy 'n ander naam.
31 Okt 18:00
Marco Du Plessis, Susan Boot
Teater vir jong gehore
Marco Du Plessis
Susan Boot (Poppe)
Drizzles het 3 Varkies!
Drizzles hervertel die storie van Die 3 Varkies. Nikkie die Slang, is die wolf. Sy is op soek na strooi vir haar strooihoed wat sy wil dra wanneer sy met vakansie gaan, en hout vir haar braaivleisvuur. Gelukkig word sy gekeer voordat sy by die steenhuis uitkom.
23 Okt 9:00
Die mens is gebore uit die natuur, die mens is een met die natuur, die mens veg teen die natuur, die natuur sluk die mens in om homself te verryk. Van stof is ons gemaak, en tot stof sal ons terugkeer.
Choreografie: Sizakele Mdi
NEVERLAND is 'n dansteater-film wat handel oor dissosiatiewe identiteitsteuring – 'n geestesteuring wat gekenmerk word aan minstens twee blywende identiteite. Dissosiatiewe identiteitsteuring, vroeër 'n gesplete persoonlikheid genoem, is gewoonlik 'n reaksie op trauma. In Suid-Afrika, en veral in die Swart kulture, word hierdie geestestoestand gesien as 'n vorm van toordery. Wit kulture beskou dit as 'n geestesteuring. Die titel NEVERLAND neem inspirasie van J.M. Barrie se oorspronklike storie oor Peter Pan en die idee van 'n plek / ruimte wat slegs in 'n kind se gedagtes bestaan.
Stemkunstenaars: David Mali (België), Lungile Paulette Mahlangu, Saskia Leudo De Ronde (België)
Thami Majela (Choreografie)
Pule Paul Peter
Uvuko: opstanding/resurrection is 'n skadudans, 'n slangetjies-en-leertjiesdans. Soos wat 'n slang vervel, gaan dit oor hoe om die ou vel af te skud. Dit gaan oor die dood van die ego. Oor hoe om die speelgrond gelyk te maak. Oor die euforie van om te word, en die gestoei van om te laat gaan. Uvuko is 'n multimedia, kaleidoskopiese ervaring van die oomblikke tussen die afsterwe en die hergeboorte van die self. Uvuko gaan oor die eet van vlees, die drink van bloed, en die opstaan elke keer as hulle jou probeer doodmaak.
21 Okt 18:00
Eksperimenteel, Multimedia, Dans, Gesproke woord
Eclectic Spoken Wordsmiths
Hierdie dokumentêr stel drie jong, talentvolle en diverse digters bekend wie se werk die afgelope paar jaar in Bloemfontein ervaar kon word. Dis 'n poging om lig te werp op hul reis in die kreatiewe sfeer deur hul merkwaardige werke aan te bied, om opkomende digters te inspireer en om die gehoor 'n skrams blik te gee op hul volgehoue volharding. Wees gereed om vasgenael te ontdek hoe hul reis soos 'n goue draad in ons dinamiese kreatiewe gemeenskap verweef is.
Tshiamo Malatji, Kwena Peu, Patience Ntaoleng Labane
Uitvoerende digkuns, Kort dokumentêre film, Nie-fiksie
Zita Films (Videograaf)
Uitvoerende vervaardigers: Vrystaat Literatuurfees en The Radioactive Blog
Telematic 360 Report
Telematic 360 was 'n aanlyn artistieke program wat van stapel gestuur is deur die Pan-Afrika Telematiese Kunsprojek ('n inisiatief van die Vrystaat Kunstefees) en wat befonds is deur die Nasionale Kunsteraad van Suid-Afrika. Die projek het tien kunstenaars oor sewe weke toegerus met vaardighede, kennis en bevoegdhede op die gebied van digkuns of toegevoegde realiteit. Die kunstenaars het vyf gesamentlike projekte geskep: Vier toegevoegde realiteitsprojekte en een virtuele projek. Toegang is beskikbaar via die digitale verslag (laai af / lees die verslag hier).
Sthembiso Khoza, Katlego Modubu, Tshepiso Bojosi, Peter Montsho (Uitgesoekte digitale kunstenaars); Solly Ramatswi, Ntaoleng Patience Labane, Marcia Benedicta Peschke, Itumeleng Makgoale, Thando Motumi (Uitgesoekte digters)
Digitale kuns, Toegevoegde realiteit, Virtuele werklikheid
Nasionale Kunsteraad van Suid-Afrika (NAC), Departement van Sport, Kuns en Kultuur van Suid-Afrika (DSKK)
Xabiso Vili (Digkuns / Poetry), Mbangiso Mabaso, Thabo (Vergrote realiteit / Extended reality), Verteenwoordig / Representing Sisanda Tech
Interactive Art Ensemble: Global Taxi Ride
Die Interactive Arts Ensemble 2021 nooi gehoorlede uit om hulself in te leef in 'n virtuele, interdissiplinêre kunservaring wat die kollig werp op koloniale konstrukte soos grondeienaarskap, mode, verbruikerskultuur, genderpolitiek en opvoeding. Neem 'n taxirit deur Suid-Afrika, Spanje en die stad New York en verken gemeenskapsverhoudings buite geopolitieke grense te midde van 'n globale pandemie. Gehoorlede word sterk aangeraai om oorfone te dra vir 'n maksimale belewenis.
21 Nov 17:00
Andrea Sabariego, Kilusan Bautista, Nicole Colbert, Oliver Sikhuthali Bonga, Zach Rothman Hicks
Interactive Arts Ensemble 2021
Engels, Spaans, Xhosa
Gabbing with Gays
Gabbing with Gays is 'n interaktiewe, oudiovisuele toer van emosionele intimiteit in die LGBTQIA+ gemeenskap waarin mense van regoor die wêreld hul sê sê. Gabbing with Gays is oop vir almxl ongeag geslag, seksuele oriëntasie, ras, etnisiteit, ens. Vir Snelstroom 2021 word Gabbing with Gays lewendig opgevoer, met 'n opgeneemde weergawe beskikbaar. Video, oudio, visuele kunsstukke en oorgenoeg geleentheid vir gehoorinteraksie, word ingespan om dié lewende opvoering vir toekomstige gehoorlede op te neem.
17 Okt 20:00
Matthew Arancio, Ashley V. Robinson, Amir Levi, UniqueBee, Dan Stroiman, Subin, Sylvester Thamasanqa (Thami) Majela, Carlos Morris, Subin, Andre Knights, mads, Michael Rider, James Worsdale, Abimbola Otu, Amanda Barrett, Michelah Desnai
Video, Oudio, Interaktiewe vertoning
C.Y. Chen, Elizabeth Stewart
AIR IT OUT se mikpunt is om 'n kreatiewe, prettige en kleurvolle gebeurtenis te genereer wat 'n veilige, openbare ruimte sal skep om oor die konsep van gesonde geestesrykdom te praat en om aanvaarding en vriendelikheid vir onsself en vir mekaar aan te moedig. AIR IT OUT hoop om geestesgesondheid te normaliseer deur 'n aanlyn visuele vertoning te skep in solidariteit met almal wat daarmee gesukkel het, iemand ken wat gesukkel het, of diegene wie se lewens deur die geestesgesondheid van ander geraak is.